Un moment de ruptură după alegerile UE. Extremiștii au zguduit Europa, chiar dacă centrul păstrează echilibrul puterii la Bruxelles
Partidele de extremă dreapta, cele populiste și eurosceptice au obținut câștiguri semnificative duminică în alegerile pentru Parlamentul European, într-o mișcare care arată o nemulțumire profundă a unui important segment al alegătorilor și care generează incertitudine cu privire la viitoarea direcție politică a blocului comunitar. „Cred că mulți oameni au simțit că Europa face lucruri nu cu oamenii, ci peste oameni”, a admis într-un interviu pentru Reuters candidatul principal al Verzilor, grup care a pierdut din susținere.